Logi Gunnarsson heimsækir drengina á morgun Körfuknattleikssambandið hefur staðið fyrir afreksbúðum undanfarin fimm sumur . Búðirnar eru fyrir unga og efnilega leikmenn sem þykja eiga framtíðina fyrir sér í körfuboltanum . Í sumar er í fyrsta sinn sem kynjaskipt er í þessu verkefni og heldur Ágúst Björgvinsson utan um afrekshópinn hjá stelpunum en Ágúst þjálfar U18 og A landslið kvenna . Einar Árni Jóhannsson þjálfar strákahópinn en hann er þjálfari U16 og U15 drengja . Afreksbúðirnar standa yfir í sex vikur og fara æfingarnar fram á höfuðborgarsvæðinu . Æft er í þrjár klukkustundir alla virka daga í þessar sex vikur . Þjálfararnir eru að fá til sín góða gesti á æfingarnar og t.d. mun Logi Gunnarsson atvinnumaður með Gijon á Spáni og margreyndur landsliðsmaður heimsækja strákana á morgun . Um 18 leikmenn eru í hvorum hóp að þessu sinni en áður stóð hópurinn af um það bil 20 krökkum í blönduðum hóp svo það má segja að verkefnið hafi stækkað töluvert þetta sumarið .